cyanic-selkie/wikianc huggingface dataset:
מכון גזית
עיסוק ומטרות
המכון משלב ידע ורעיונות מהעולם האזרחי עם צרכים ומידע מודיעיני מהעולמות הביטחוניים, ועוסק בפתרון סוגיות מודיעיניות מורכבות בעזרת שילוב של חוקרים מתחומים שונים ושימוש בטכנולוגיות מתקדמות בתחומי המידע. המכון עובד בצוותים הטרוגניים על ידי חיבור חוקרים בכירים ממגוון תחומים: מדעי החברה, מדעי הרוח ומדעים מדויקים, תוך עיסוק בסוגיות של מודיעין אסטרטגי כגון יחסי חוץ, בניין הכוח, יציבות משטרים, דמוגרפיה, חברה, כלכלה ופסיכולוגיה.
המכון חותר לחזק את ההסתכלות הרב-זירתית ואת המודיעין ארוך-הטווח, אך גם עוסק בסוגיות של מדיניות ומבצעים.
וסטה (עיר)
וסטה (בהונגרית: Vésztő) היא עיר בנפת סגהלם שבמחוז בקש בדרום מזרח הונגריה. עד לשואה הייתה בה קהילה יהודית.
ג'בל יעלק
ג'בל יעלק (בערבית:  جبل يعلق) הוא רכס הרים בצפון סיני. הפסגה הגבוהה ביותר ברכס היא ראס אבו קרון (תרגום: ראש אבי קרניים, בשל צורתה המסועפת). ומתנשאת לגובה של 1,094 מטר מעל פני הים. זוהי הפסגה הגבוהה ביותר בצפון סיני. מקור השם אינו ידוע והבדואים מבטאים אותו יעלג.
Joan of Arc (שיר של ליטל מיקס)
הצלחה
השיר הצליח להגיע למקום ה-14 במצעד השירים שבניו זילנד, מה שהופך אותו לאחד מהשירים המצליחים ביותר מתוך האלבום. במצעד השירים שבאירלנד, התברג במקום ה-63. במצעד השירים שבסקוטלנד, התברג במקום ה-35, בעוד במצעד הסינגלים הבריטי התברג במקום ה-61.
יחסי הרשות הפלסטינית–רוסיה
המאה ה-21
בשטחה של מזרח ירושלים קיימת נציגות רוחנית רוסית בירושלים, וכן מספר כנסיות אורתודוקסיות ומנזרים של הכנסייה האורתודוקסית הרוסית.
אלחנן בריל
ביוגרפיה
אדולף בריל נולד כבנם של הרב והחוקר יעקב בריל (1812–1889) ואשתו רג'ין (רבקה), בת הרב נחום טרייביטש. בריל קיבל את הכשרתו מאביו, ממנו למד יחד עם אחִיו לימים החוקר נחמיה בריל. כן למד באוניברסיטאות וינה, פראג וברסלאו. את הכשרתו התאולוגית קיבל בבית המדרש לרבנים בברסלאו. בשנת 1871 מונה כמורה בפילנתרופין (Philantropin) בפרנקפורט שם היה מוקד ההשכלה והריפורמה בעיר. במקום זה לימד עד 1903. בשנת 1879 ייסד את עמותת פרנקפורט-מנדלסון לרגל יום הולדתו ה-150 של משה מנדלסון. משנת 1881 היה העורך של כתבי העת מטעם עמותת מנדלסון, שעבורם כתב גם מאמרים רבים. בריל היה חבר מלא בחברה Deutsche Morgenländische Gesellschaft שעסקה בחקר מדעי המזרח. כן היה חבר בלשכת הבונים החופשיים בפרנקפורט.
בריל חיבר מספר ספרים בנושאי היהדות בתחומים מגוונים. עיקר פרסומו היה בהוצאה ראשונה לאור של התרגום השומרוני לתורה באותיות עבריות. כן חיבר חיבורים נוספים הקשורים לשומרונים ולנושאים יהודיים נוספים.
ג'בל מוכאבר (כדורגל)
השתתפות במפעלים הקבוצתיים של ההתאחדות לכדורגל של אסיה
ליגת העל הפלסטינית מסונפת להתאחדות לכדורגל של אסיה (באנגלית: Asian Football Confederation, ראשי תיבות AFC), ולכן קבוצות אשר מסיימות במקומות הראשונים זוכות להשתתף במפעלים הקבוצתיים של ההתאחדות. ג'בל מוכאבר השתתפה בתחרות גביע הנשיא של ההתאחדות (AFC Champions League) בשנת 2016.
מחלקה מונוטונית
הוכחה
אם כך לכל מתקיים, כלומר , ולכן  סגורה למשלים.
אלברט סטנקובסקי
פרסים ועיטורים
2010: כוכב זהב של המועצה הלאומית למבקרים בינלאומיים (NCIV), ארצות הברית
דיר עזיז
היסטוריה
ביישוב נמצאו שרידים של שני מבני ציבור. האחד בראש הגבעה, גדול מאוד אך טרם נחפר עד היום ולא ידוע למה ששימש. השני, על המורדות לכיוון דרום נחפר בחפירות ארכאולוגיות וכנראה שימש כבית הכנסת.
חכאי זרועות
הכחדה
במרץ 2020 המין Sympterichthys unipennis הוכרז כמין נכחד ברשימה האדומה של IUCN, לאחר שלא נצפה בטבע במשך יותר ממאה.
אלכסנדר והיום הנורא, האיום, המבאס והגרוע ממש
הסרט זכה לביקורות מעורבות מצד מבקרי הקולנוע, אך הוא זכה להצלחה בקופות, והרוויח 101.4 מיליון דולר ברחבי העולם, לעומת תקציב של 28 מיליון דולר.
אתר הנצחה לחללי קהילת המודיעין
מבנה
ברי לב, נקיי כפים, טרם חלאת אדמות
לאדו
בסאן לאדו
בסאן לאדו הוא קינוח הודי פופולרי שעשוי גם הוא מקמח חומוס, סוכר וגהי. הבסאן נצלה בגהי עד לקבלת מראה חום זהוב עם ניחוח אגוזי. לאחר הטיגון מוסיפים לו סוכר. שברי פיסטוקים מעורבים בתערובת זו גם אפשרות לממתק זה. לאחר מכן עושים מהתערובת כדורים מתוקים. לקינוח זה יש חיי מדף ארוכים וגם הוא לרוב מוגש בפסטיבלים, אירועים משפחתיים ואירועים דתיים בהודו.
פדה
פדה (כדורי-קרם) הוא קינוח פופולרי בתת-היבשת ההודית, המבוסס על מוצר חלבי בשם קואה (לרוב מכינים אותו על ידי אידוי של מוצקי חלב). בהודו, בעיקר בקרב ההינדים, הוא מוגש לעיתים קרובות כמנחה לאלים.
לאדו עם גומי אכיל
מתכון חלופי יהיה מתכון בו חלק מהגומי יוחלף על ידי גרגרי קמחים שונים העשויים מקטניות כגון חומוס וחיטה.
שימושים
במטבח המהרשטרי, שמקורו במדינה מהאראשטרה השוכנת על חוף הים הערבי שבאוקיינוס ההודי ישנם מתכונים מסורתיים עבור לאדו הכתובים כהוראות נסיעה.
אוורסטינג
.אוורסטינג
קבוצת "Hells 500" שמסייעת לחבריה להשלים ולשתף אתגרי רכיבה, יצרה את אתר האינטרנט "Everesting", שקבע את הפרמטרים של האתגר ומתעד את המשתתפים בו.
נחמיה בריל
ביוגרפיה
בריל קיבל את השכלתו הרבנית-תלמודית מאביו, יעקב בריל ששילב ידע תלמודי רחב עם תפיסה היסטורית ביקורתית. לאחר מכן למד שפות היסטוריות קלאסיות ומזרחיות באוניברסיטת וינה, ובמקביל למד בבית המדרש לרבנים בווינה, שם היה תלמידים של אייזיק הירש וייס, מאיר איש-שלום ואהרן ילינק. כאן הפך בריל, בנו של רב שמרני, ונכדו של הרב הראשי האורתודוקסי של מורביה – ר' נחום טרייביטש לרפורמטור מוחלט ולתלמידו של אברהם גייגר – מייסד התנועת הרפורמה היהודית.
כיתריה
ביוגרפיה
בשנת 2019 השתתפה במחזמר כמו גדולים.
רבן בר צומה
הכתבים שלו ממסעותיו בעלי עניין ייחודי להיסטוריונים מודרניים, מאחר שהם נותנים תמונה של אירופה בימי הביניים בסיומם של מסעי הצלב, שנכתבו על ידי משקיף בחריפות-אינטליגנטי, רחבת אופקים ובממלכתית.
שגריר באירופה
בסופו של דבר, חילופי המכתבים לקראת כריתת ברית עם האירופאים לא נשאו פירות, וניסיונותיו של ארגון לא צלחו. עם זאת, רבן בר צומה הצליח ליצור קשרים חשובים שעודדו תקשורת וסחר בין המזרח למערב. מלבד שגרירות המלך פיליפ למונגולים, האפיפיור שלח גם מיסיונרים כמו ג'ובאני ממונטקורבינו לחצר המלוכה במונגוליה.
קתדרלת טרטו
קתדרלת טרטו (באסטונית: Tartu toomkirik) היא קתדרלה הרוסה ואתר היסטורי הממוקם בעיר טרטו שבאסטוניה. בחלק משרידי הקתדרלה ממוקם כיום מוזיאון אוניברסיטת טרטו.
היסטוריה
במהלך המאה ה-19 עוצבה גבעת הקתדרלה כפארק ציבורי, ובו הוצבו אנדרטאות לאנשי רוח אסטונים.
פרסי ג'קסון והאולימפיים (סדרת טלוויזיה)
ליהוק
ב-27 באפריל 2021, נמסר כי תהליך הליהוק הראשוני כבר החל. ב-11 באפריל 2022, נמסר על ליהוקו של ווקר סקובל לדמותו של פרסי ג'קסון. במאי 2022, נמסר על ליהוקם של ליאה סאווה ג'פריס וארי סימחדרי לדמויותיהם של אנבת' צ'ייס וגרובר אנדרווד. ב-2 ביוני 2022, נמסר על ליהוקם של וירג'יניה קול, גלין טורמן, ג'ייסון מנזוקאס, מייגן מולאלי וטים שארפ לצוות השחקנים המשני. בשלהי יוני 2022, נמסר על ליהוקם של דיור גודג'ון, צ'ארלי בושנל וננסי בובופיט.
בית מדרש לתורת ארץ ישראל
היסטוריית בית המדרש
עד שנות ה-60 היה בית המדרש לתורת ארץ ישראל ממוסדות התורה המרכזיים ביישוב החדש בארץ ישראל, והוא כונה בקיצור הכולל. בין חברי הכולל בעבר: הרבנים הצדיק הרב זאב אידלמן זי״ע אריה פומרנצ'יק, חיים שאול קרליץ, מיכל יהודה ליפקוביץ, אהרן יהודה לייב שטיינמן, נחום דב קרייזמן, יוסף רוזובסקי, זלמן רוטברג, חיים קרייזווירט, ראובן פיין, אברהם סלומון, ברוך שמעון סלומון והרב שלמה וולבה,שמסר שיחות בכולל עד שנותיו האחרונות.
קהילת בית המדרש
שנים רבות היה בית המדרש (מכונה ה"כולל" בקרב הקהילה המקומית) מרכז תורני לציבור החרדי בעיר. רבנים ידועים בעלי שם הגיעו לדרוש ולעורר את הציבור ולכינוסים הללו הגיעו מאות אנשים. בשנות ה-90 של המאה ה-20, עם עזיבתם של הצעירים לשכונת גני הדר והתמעטותם של הוותיקים, הידלדל המניין הגדול ומאז הוא התבסס בעיקר על בני משפחת ראבד והרב פנחס גליקמן המגיעים מדי שבת.
ראזי חמד
ביוגרפיה
הוא בעל תואר ראשון ברפואה וטרינרית ומדבר בנוסף לערבית, שפת אמו, גם עברית ואנגלית. חמד שימש בעבר כעורך הראשי של העיתון "אל ואטן". הוא חבר בחמאס במשך 25 שנה, והיה גם העורך הראשי לשעבר של שבועון החמאס, "אל-רסאלה".
עמדותיו ופועלו
בשנת 2005 דיווח חמד, כי הארגון החליט להשעות את השימוש במחבלים מתאבדים בעקבות ביקורת בינלאומית והעברת ההתמקדות בפעולות ראווה, כמו חפירת מנהרות מתחת לעמדות ישראליות אשר זוכות לפחות גינוי. באותה שנה, בתגובה על הפגזות טנקים ישראליות בבית חאנון, מהן נהרגו לפחות 18 פלסטינים ונפצעו 40, חמד צוטט כאומר "ישראל צריכה להימחק מעל פני כדור הארץ. זו מדינה חייתית אשר לא מכירה בערך האדם. זה סרטן שצריך להימחק". בעקבות הפגזה זו, הובאה למועצת הביטחון של האו"ם הצעת הגינוי עליה ארצות הברית הטילה וטו. חמד השיב כי הטלת הוטו האמריקני על הודעת הגינוי לישראל מהווה "סימן לכך שארצות הברית נותנת לגיטימציה למעשי טבח. ארצות הברית נותנת 'אור ירוק' לישראל לבצע מעשי טבח נוספים".
באוגוסט 2006, כתב מאמר לאל איאם, עיתון יומי פלסטיני, הקובע כי "רצועת עזה סובלת תחת עול האנרכיה וחרבות בריונים", ו "זה מוזר שלאחר מאמץ גדול אשר נדרש כדי לפתוח מחדש את מעבר רפיח וכדי להקל על סבלם של האנשים, ניתן לראות אחרים אשר הולכים לירות רקטות לעבר המעבר. או כאשר מישהו מדבר על הפסקת אש וחשיבותה, אתה מוצא מי שילך ולהפגיז יותר רקטות. כמובן, אני לא מכחיש שהכיבוש ביצע טבח שלא ניתן להצדיק. אבל אני תומך במשא ומתן על מה שניתן לתקן". להלן דבריו בגנות האלימות ממאמר שכתב לאותו עיתון בשנת 2006:
בשנת 2008, בעקבות מבצע חורף חם, הכריז חמד כי חמאס יגיד כן להודנה, גם ללא הסכמה מידית על רגיעה באזור יהודה ושומרון.
הסכסוך הפנים פלסטיני
בין השנים 2006–2007 אירעה סדרת עימותים אלימים בין פת"ח לחמאס ברצועת עזה ובעקבותיהן נהרגו עשרות אנשים משתי התנועות בעימותים מקומיים, בניסיונות התנקשות וחילופי אש במהומות המוניות אותן הגדיר חמד כ"אלימות מצערת".
אחרי צוק איתן
במלוא שנה לתום המבצע העניק חמד ריאיון לרשת ב' ובו אמר כי ארגונו אינו מעוניין במלחמה חדשה עם ישראל וכי יש לו אינטרס לשמור על שקט מעזה. עם זה, הכחיש כי מתנהל משא ומתן על הארכת הרגיעה. הוא סירב לומר אם מתנהלים מגעים להשבת שרידי גופותיהם של אורון שאול והדר גולדין באותו ראיון הוסיף כי אין שום אפשרות שהזרוע הצבאית של חמאס תיזום הסלמה בשטח בניגוד לעמדת הנהגת הארגון. בעקבות הנזק הרב שנגרם ברצועה במהלך המבצע שימש חמד כדובר הוועדה הלאומית העליונה למעקב אחר פעילות בית הדין הפלילי הבינלאומי. לטענתו, קבלת החלטה על ידי בית המשפט לפתוח בחקירה של פשעי מלחמה אינו עניין פשוט. בראיון לעיתון "פלסטין" אמר כי הרשות הפלסטינית מתמקדת בנושא ההתנחלויות ובהתנהלות במבצע צוק איתן. באותה שנה, האשים חמד, בריאיון ל-BBC את תנועת החמאס בכך שהיא זו אשר מטילה את הסגר על עזה בסירובה למסור את השליטה במעברים לידי אבו מאזן, ושפריחת דאעש ברצועה היא תוצאה של פעילות מנגנוני הביטחון של החמאס.
מצר ז'רלאש
מקור השם
ז'רלאש קראה למצר על שם ספינת המשלחת "בלגיקה".
מאוחר יותר שונה השם כאות הוקרה למפקד המשלחת עצמו.
לגיו
לגיו (Legio) הוא אתר ארכאולוגי הנמצא על שלוחה מצפון לנחל קיני, בסמוך לתל מגידו, אשר מזוהה במחקר עם העיירה כפר עותנאי (גם: כפר עותני) הנזכרת רבות במקורות חז"ל כיישוב מרכזי הנמצא בתפר שבין הגליל לשומרון.
היסטוריה
במהלך התקופה הרומית והביזנטית קמו באתר שלושה יישובים - כפר, מחנה צבאי ועיר. בתקופת המשנה והתלמוד, בין המאה ה-1 והמאה ה-4, שכן במקום כפר עותנאי על גבעה מצפון לנחל קיני, והיה מאוכלס ביהודים ובשומרונים, ועל כן חז"ל קבעו לגביו מספר הלכות מיוחדות.
אולם תפילה נוצרי
בחפירות שנערכו בכלא מגידו נחשפו שרידי מבנים וסמטאות, בית בד, אורווה, בורות מים, מתקני אחסון, בישול וכן מקוואות טהרה וממצא רב. נמצא כי היישוב במקום התקיים מהתקופה הרומית הקדומה ועד שלהי התקופה הביזנטית, עם שרידים מועטים וארעיים שתוארכו לתקופה המוסלמית הקדומה והמאוחרת. בשוליו המערבים של האתר נחשפו חלקי מבני מגורים לצד סמטאות במערך הכפרי. בחלקו העליון של שטח החפירה נמצא מבנה מגורים גדול שתוארך לפי מטבעות וקרמיקה למאה-3 והיה בשימוש במשך פרק זמן קצר. במבנה מספר חדרים סביב חצר פנימית ובאגפו המערבי נמצא אולם שרצפתו עשויה פסיפס ובה עיטורים גאומטריים, מדליון עם דגים, ושלוש כתובות ביוונית עתיקה. בכתובת הצפונית מסופר כי רצפת הפסיפס נבנתה מכספו של קצין בצבא הרומי. הכתובת השנייה פונה מזרחה, ומנציחה את זכרן של ארבע גבירות. הכתובת השלישית פונה מערבה ובה מסופר על אישה נוספת, אוהבת האל, המקדישה שולחן לזכרו של האל ישו כריסטוס. ממצאים אלה הן עדות ארכאולוגית לקהילה נוצרית קדומה שבין חבריה גם קצינים בצבא הרומי, מתקופה בה טרם הוכרה הנצרות כדת, ושנים לפני הפיכתה לדת רשמית של האימפריה הרומית.
מערכת דינקין
שימוש יסודי
לכל עבור.
תיאטרון זיגפלד
סמוך למקום נפתח ב-1969 קולנוע הנושא את אותו השם.
ארקדי וייספאפיר
קורות חיים
מהיום הראשון של הפלישה הנאצית לברית המועצות לחם בחזית. במהלך הקרב להגנת קייב נפצע ונפל בשבי הגרמני. בהתחלה הצליח להסתיר את יהדותו. שהה במחנות שבויים בצ'רניהיב ולאחר מכן בעיר הומל תחת שם בדוי. במרץ 1942 "התגלתה" יהדותו. הוא הופרד מהחיילים שאינם יהודים, ונשלח למחנה עבודה בגטו מינסק, שם שהה כשנתיים. בספטמבר 1943 נשלח עם עוד יהודים ממינסק למחנה הריכוז וההשמדה סוביבור שבפולין. במחנה הוא התקשר עם אלכסנדר פצ'רסקי, ולקח חלק בתכנון התקוממות האסירים שהתרחשה במחנה ב-14 באוקטובר אותה שנה. בתחילת המרד הוא ביחד עם הנער יהודה לרנר חיסל בעזרת גרזן את מפקד השומרים, איש SS זיגפריד גרייטשוס ואת השומר האוקראיני בשם קריאט. וייספאפיר הצליח להימלט מהמחנה אל היערות שבסביבה. הוא נע דרך היערות מזרחה, עש פגש יחידת הפרטיזנים סובייטים באזור ברסט. הוא הצטרף אליהם ולחם בשורות הפרטיזנים כמקלען עד לשחרור האזור על ידי הצבא האדום.
כלב ים נמרי
תיאור
להידרורגה הנמרית גוף גדול ושרירי, גבו אפור כהה ובטנו אפורה בהירה. צווארו לבן בעל נקודות שחורות שהעניקו לו את שמו. צבעו מסייע לו בהסוואה הן כנגד טורפים אפשריים והן כנגד הטרף אחריו הוא עוקב. הנקבה גדולה במעט מהזכר, אורכו הוא 2.4-3.5 מטרים ומשקלו נע בין 200 ל-600 ק"ג. אורכו דומה לזה של ניבתן, אך הוא שוקל כמחצית ממנו. שיניו הקדמיות חדות ומתאימות לתזונה המבוססת על טרף, אורך ניביו הוא כ-2.5 ס"מ, אך השיניים הטוחנות ננעלות באופן המאפשר לסנן קריל מהמים בדומה ללובודון הסרטנים.
תזונה
הטורף היחיד המאיים על ההידרורגה הנמרית הוא קטלן, אך הציד בפועל לא שכיח. בנוסף תועד פיל ים דרומי זכר שהרג כלב ים נמרי באי הרד, אך מדובר בתופעה נדירה ביותר.
תקיפת בני אדם
כלבי ים יתקפו גם סירות מנוע מהירות השטות לאורך הקרחונים. דבר זה גורם להתקנת מגנים מיוחדים על הסירות.
ציטוזול
הגדרה
המונח ציטוזול הוצג לראשונה בשנת 1965 על ידי ה.א. לארדי. המונח התייחס תחילה לנוזל שהופק משבירת תאים והרצתם בצנטריפוגה תוך מיצוי החלק הנוזלי שאינו שוקע והפרדתו מכל המרכיבים הבלתי מסיסים.
ח'ירבת צ'רקס
ח'ירבת צ'רקס הוא כפר נטוש בתחומי שמורת אלון שבשרון, בסמוך ליישוב גן שמואל.
מרטון ראטקאי
קריירה
בשנת 1929 הוא הופיע כאורח בתיאטר אן דר וין בווינה. משנת 1924 היה סגן נשיא התאחדות השחקנים בבודפשט, ומשנת 1933 עד 1939 היה ממלא מקום הנשיא. משנת 1941 לא הועסק בשך מוצאו היהודי. בין השנים 1945–1951 היה אמן התיאטרון הלאומי של בודפשט. בשנת 1945 הוזמן על ידי הואריטה העליז, בשנים 1945–1946 שיחק במספר תיאטראות במקביל. לבסוף בין השנים 1948–1951 לימד משחק באוניברסיטה לאמנויות הבמה והקולנוע. לראטקאי היו כישורי ריקוד מצוינים, הוא הפך לקומיקאי רקדן אידיאלי עם תנועותיו האקרובטיות ומשחקי התפקידים ההומוריסטיים המדויקים שלו, אך הוא עיצב גם דמויות רבות ביצירות דרמטיות. לאחר 1945 זכה להצלחה בתפקידים הקומיים והטרגיקומיים של כמה יצירות קלאסיות.
אלי אמיתי
אלי אמיתי (נולד ב-26 באפריל 1957) הוא תת-אלוף במילואים בצה"ל. בצבא כיהן בין היתר כמפקד יק"ל, כמפקד חטיבת הנח"ל, כמפקד אוגדה 370 וכראש חטיבת המבצעים במטכ"ל. בשנים 2002–2011 כיהן כמנכ"ל רשות הטבע והגנים.
זכויות להט"ב בגאורגיה
מעמד בחוק
הומוסקסואליות נאסרה בגאורגיה תחת השלטון הצארי. לאחר מהפכת פברואר, אשר ראתה את הפלת המלוכה ברוסיה, בוטל הקוד הפלילי הצארי, והפך הומוסקסואליות לחוקית בשטחי המדינה. משנת 1918 נהנתה גאורגיה מעצמאות קצרה, בטרם שולבה בברית המועצות בשנת 1922. בשלב זה, הבולשביקים שעלו לשלטון הטילו איסור על הומוסקסואליות. האיסור אומץ אף על פי שהמדיניות הסובייטית בנושא הומוסקסואליות בשנים אלו הייתה מתונה במידה ניכרת, שכן לנין ובולשביקים אחרים לא ראו בהומוסקסואליות פשע, ואף ראו את המדיניות הצארית כלפי הומוסקסואלים מדכאת ופעלו נגד מה שהם חשבו כ-"מוסר בורגני". יתרה מכך, לא הונהג איסור על הומוסקסואליות ברוסיה לאחר מהפכת אוקטובר.
משבר שינוי החוקה 2016
במרץ 2016 הציעה קואליציית השלטון של מפלגת החלום הגאורגי תיקון חוקתי, שיגדיר נישואים כאיחוד הטרוסקסואלי בלבד. אף על פי שהקוד האזרחי של גאורגיה כבר מגדיר נישואים כאיחוד הטרוסקסואלי, ובכך למעשה מונע נישואים חד מיניים בעוד חוקת גאורגיה הייתה נייטרלית מבחינה מגדרית, וקבעה כי "נישואים יתבססו על שוויון זכויות ורצון חופשי של בני זוג". ניסוח נייטרלי מגדרי זה גרם לגורמים שמרניים בחברה הגיאורגית לדאוג שהקוד האזרחי עשוי להיות מעורער בבתי המשפט, מה שהיה עלול להוביל להתרת נישואים חד מיניים.
חופש הביטוי
ב-17 במאי 2012, ארגון הלהט"ב הגאורגי "אידנטובה" ארגן מצעד שליו לקראת ציון היום הבינלאומי נגד הומופוביה, טרנספוביה וביפוביה. זו הייתה הצעדה הציבורית הראשונה לתמיכה בזכויות להט"ב בגאורגיה. הצעדה הופסקה זמן קצר לאחר תחילתה, בעוד כי הצועדים טענו שהותקפו על ידי מפגינים דתיים כולל נציגי הכנסייה האורתודוקסית הגאורגית וקבוצות נוצריות קיצוניות. המשטרה התערבה כדי להגן על משתתפי המצעד רק לאחר שהקרבות כבר פרצו ועצרה מספר מהקורבנות כביכול במקום את התוקפים. ארגון זכויות האדם הבינלאומי, אמנסטי אינטרנשיונל, מתח ביקורת על ממשלת גאורגיה על כך שהיא לא הגנה כנדרש על קיום המצעד. ב-14 בינואר 2013 הגיש אידנטובה ומשתתפי המצעד תביעה נגד המדינה בבית הדין האירופי לזכויות אדם. בתביעה נטען כי גאורגיה לא הגנה כנדרש על משתתפי המצעד ולא חקרה או הענישה את העבריינים בצורה יעילה. ציון היום הבינלאומי נגד הומופוביה, טרנספוביה וביפוביה בשנת 2013 נתקל שוב בתוקפנות. פעילי להט"ב קיימו עצרת לציון היום בטביליסי אך עם זאת, לא התקיימה בפועל. אלפי מפגינים הומופובים, ובראשם כמרים אורתודוקסים גרוזיניים, קיימו הפגנה נגדית. המפגינים נשאו תמונות של ישו ושלטים עליהם נכתב "הפסיקו לקדם תעמולה הומוסקסואלית בגאורגיה" ו-"אנחנו לא צריכים סדום ועמורה". חלק מהנשים הניפו מה שנקרא חבילות סרפד בכדי "להכות את ההומואים", בהן אישה שכינתה את העצרת כ-"מצעד הומוסקסואלי שנערך על ידי אנשים חולים... נגד המסורות שלנו והמוסר". למרות נוכחות כבדה של המשטרה, המפגינים הסתערו על המתרסות שהגנו על העצרת. לפחות כ-28 משתתפי העצרת נפצעו קל, כאשר רבים נלכדו באוטובוסים ובחנויות סמוכות ובבתים שהותקפו על ידי המפגינים. על פי סרטון מהמקום, המשטרה הצילה צעיר מלינץ' על ידי עשרות הומופובים.
ב-8 ביולי 2023 הותקף פסטיבל גאווה בטבליסי, במהלכו פשטו אלפי מתנגדי זכויות הלהט"ב וזרעו הרס רב שגרם לביטולו.
תנאי מחיה
בדצמבר 2018, בסו דנליה, פוליטיקאי מהמפלגה השמרנית, תנועה דמוקרטית - גאורגיה המאוחדת, אשר השתמש בהשמצה הומופובית נגד לבאן בריאנידזה, פעיל זכויות להט"ב בטלוויזיה, נשא קנס של לארי גאורגי 1 (0.37 דולר) על ידי בית המשפט של טביליסי. התקרית התרחשה באפריל 2016 בערוץ "Kavkasia TV". בריאנידזה, העומד בראש ארגון זכויות הלהט"ב המקומי, התנועה לשוויון, טען שדניליה העליב אותו מילולית ולאחר מכן ניסה לתקוף אותו פיזית, אך נעצר על ידי הצוות בחברת הטלוויזיה. בריאנידזה פנה לבית המשפט ודרש פיצוי בסך 500 לארי גאורגי (190 דולר) מדנליה בגין נזקים מוסריים. בפסיקתו אישר בית המשפט את טענתו של בריאנידזה כי כבודו נפגע על ידי השמצה הומופובית, אך חייב את דנליה לשלם רק לארי גאורגי 1, הקנס המינימלי ביותר. למרות שהפסיקה יצרה תקדים, מכיוון שהייתה לפעם הראשונה בה ניתן קנס באשמת אלימות מילולית הומופובית, בריאנידזה טען כי הפסיקה "יכולה לתת אור ירוק לאחרים להביע שנאה הומופובית בעודם ידעו שהיא תעלה להם רק לארי גאורגי 1", והצהיר כי בית המשפט "לעג לו בפניו במתן פסק דינו". לאחר מכן נאמר כי דנליה שקל "לערער על פסק הדין".
מבריח ארי מנכסי חברו
מבריח ארי מנכסי חברו הוא דין הלכתי בדיני ממונות, הקובע כי אדם שהציל חפץ של אדם אחר שהיה עומד להיפסד, לא מגיע לו תשלום מהבעלים עבור מעשיו. הדין מכונה בחז"ל ובספרות התורנית בשם "מבריח ארי" ולקוח מהדוגמה המובאת בתלמוד, במקרה שאריה ניסה לטרוף בהמות של אדם, ומישהו הבריח את האריה ומנע את טריפת הבהמות.
צבי גבאי
ספריו
השירה - האימפריאליזם היפה (משירת שכנינו; לקט תרגומי שירה ערבית מודרנית - פרשנויות ומאמרים). ספרי עיתון 77, 2010 (אחיו, השחקן ששון, הקליט ספר זה).
יחסי בוליביה–ישראל
היסטוריה
בעקבות מבצע עופרת יצוקה בשנים 2008-2009, החליטה בוליביה לנתק את יחסיה עם ישראל וגירשה את שגריר ישראל שלמה כהן וכן שבעה מחברי הנציגות הדיפלומטית, לאחר החלטת הנשיא אבו מוראלס ממפלגת השמאל התנועה לסוציאליזם שעלה לשלטון בשנת 2006. בעקבות ההחלטה הצהיר מנהיג הקהילה היהודית במדינה, אברהם לוי, כי ממשלת בוליביה "תפסה עמדה של קבוצת טרור, תומכת בחמאס ואינה מקבלת טיעונים ממשלת ישראל". מוראלס נחשב כבן ברית של נשיא ונצואלה לשעבר, הוגו צ'אווס שגם כן החליט לנתק את יחסיה הדיפלומטים עם ישראל בעקבות המבצע.
כנסיית קתרינה הקדושה
כנסיית קתרינה הקדושה היא כנסייה קתולית פרנציסקנית, השוכנת בצמוד מצפון לכנסיית המולד בבית לחם. הכנסייה מוקדשת לקדושה קתרינה מאלכסנדריה. בגלל הסטטוס קוו המסדיר את יחסי העדות הנוצריות במקומות הקדושים בארץ הקודש מאז 1852, שותפים הפרנציסקנים רק למערת המולד בכנסיית המולד הסמוכה, ולכן למעט אירועים מיוחדים נערך פולחנם בכנסייה קתרינה הקדושה.
הכנסייה
הכניסה אל הכנסייה היא דרך הקלויסטר שבצידה המערבי. במרכזו של הקלויסטר ניצב פסלו של הירונימוס הניצב על-גבי עמוד. מעל דלת הכניסה לכנסייה מופיעה כתובת בלטינית לאמור: "SANCTAE CATHERINAE VIRGINI ET MARTIRI DICATUM" ("מוקדש לקתרינה הקדושה, הבתולה והמרטירית"), ומעליה ניצב פסל מרים.
לילה לבן (סרט)
העלילה מתרחשת בשנת 1986 בבית סוהר במרכז הארץ. המקום מוצף בסמים ו"חיסולי חשבונות" בין האסירים.
תקציר העלילה
קצינת המבחן רוז (לאורה רבלין) מתייחסת לצ'ארלי ושלמה בקרירות ובזלזול.
הפארק הלאומי לימפופו
הפארק
בחלקו הדרומי של הפארק שוכן אגם מאסינגיר, ששטחו הוא 150 קילומטר רבוע. הוא נוצר בעקבות הקמת הסכר בשם זה. המאגר הוא שטח מחיה של תנין היאור.
חמשת הגדולים (ציד)
המדינות האפריקניות שבהם מצויים כל חמשת הגדולים הן: בוצוואנה, זמביה, אוגנדה, נמיביה, אתיופיה, דרום אפריקה, קניה, טנזניה, זימבבואה, הרפובליקה הדמוקרטית של קונגו, הרפובליקה המרכז אפריקאית ומלאווי.
קרנף
הקרנף כולל שני סוגים: קרנף צר-שפה (קרנף שחור) וקרנף רחב-שפה (קרנף לבן). מבין שניהם, הקרנף השחור מבוקש יותר בציד, אולם בשל נדירותו והיותו בסכנת הכחדה חמורה - ברוב המקומות חל איסור מוחלט לצודו, ולכן כיום ניצוד בעיקר הקרנף הלבן. ציד הקרנף הלבן פשוט יותר מציד הפיל, שכן החיה אינה נעה במהירות, ובנוסף, הקרנף אינו ירא מאף חיה בסוואנה ובכך מאפשר לאויבים פוטנציאליים להתקרב לטווח קצר ממנו. הסימן הראשון לנוכחות הקרנף מלווה בקריאות רמות של ציפור אשר צמודה אליו כל העת בחיפוש אחר טפילים - זרזיר הבקר.
נמר
הנמר עקשן מאוד, ולאחר פציעתו עשוי לתקוף את הצייד אם הלה נמצא במרחק קצר ממנו. בדומה לציד האריה, ציד הנמר מתבצע בשלוש שיטות מרכזיות: פיתיון, הצקה ומעקב, מתוכם שיטת הפיתיון היא הנפוצה ביותר ושיטת המעקב נדירה למדי, בשל היותה ארוכה ומייגעת עם שיעורי הצלחה נמוכים (הנמר נע לעיתים קרובות מעץ לעץ ויורד במקום מרוחק). עור הנמר נלקח בדרך כלל למזכרת.
עלות
עלות ציד חוקי היא יקרה מאוד. מבין החמישה, עלות ציד הקרנף היא היקרה ביותר, בשל נדירותו, ומחיר זיכיון או רישיון לציד קרנף עשוי להגיע ל-100,000 דולר אמריקאי. מחיר רישיון לציד פיל או אריה משתנה בהתאם למקום, ולרוב מחירו יהיה לא פחות מ-20,000 דולר. מחיר רישיון לציד תאו או נמר בדרך כלל זול יותר: 5,000–12,000 דולר עבור תאו, 4,000–10,000 דולר עבור נמר.
על פי נתוני איגוד הציידים של אפריקה, בין 2006 ל-2008 הגיעו לאפריקה 16,400 ציידים זרים אשר הוציאו סך הכול למעלה מ-70 מיליון יורו על ציד. הייצוא של שלל הציד עלה מ-1,500 יחידות ב-2006 ל-4,000 יחידות בשנת 2008. הפופולריות הרבה של ציד החמישייה מובילה במקומות מסוימים למכירה פומבית של רישיונות לציד קרנף או אריה לכל המרבה במחיר, או הגרלות על רישיון ציד.
ציקלון (מערכת ניווט)
בשנת 1971 אוניית הצי ביצע מסע ימי באורך כ-48 אלף ק"מ במהלכה בוצעו 554 בדיקות מיקום. תוצאות חיוביות של הניסויים אפשרו בשנת 1972 להתחיל בניצול המערכת בשלב ניסוני. המערכת התבססה על 4 לוויינים בגובה של כ-1,000 ק"מ. השיגורים בוצעו מקוסמודרום פלסצק וקפוסטין יאר תוך שימוש במשגר מדגם קוסמוס. כל הלוויינים שוגרו תחת השם "קוסמוס".
ציקלון/זאליב
לוויני ציקלון היו הדור הראשון של לוויני המערכת. השיגורים בוצעו בשנים 1968–1978 וסידרה כללה 31 לוויינים. משקל הלוויין היה 800 ק"ג. השיגורים בוצעו מקוסמודרום פלסצק וקפוסטין יאר תוך שימוש במשגר מדגם קוסמוס. כל הלוויינים שוגרו תחת השם "קוסמוס".
יחסי אוסטריה–דנמרק
יחסי דנמרק-בית הבסבורג
במהלך המלחמות הנפוליאוניות לחמה דנמרק לצד צרפת, אולם לא לחמה ישירות באוסטריה. בתגובה על לחימתה לצד צרפת, אושר בקונגרס וינה שלטונה של שוודיה בנורווגיה שנלקחה מדנמרק.
יחסים כלכליים
הסחר בין אוסטריה לדנמרק עלה מינואר עד אוגוסט 2010. הייצוא האוסטרי לדנמרק גדל בכמעט 4%, בעיקר בשל גידול בייצוא בענפי התעשייה, והוא נבע בעיקר מעליית היצוא של מוצרים פרמצבטיים ב-8% ועליית יצוא הברזל והפלדה ב-20%.
יחסים דיפלומטיים
אוסטריה מחזיקה בדנמרק שגרירות בקופנהגן, ו-3 קונסוליות באבנרה, אורהוס ואודנסה. מאידך, דנמרק מחזיקה באוסטריה שגרירות בווינה, ו-4 קונסוליות כבוד בגראץ, אינסברוק, לינץ וזלצבורג .
מרי מידג'לי
הוויכוח עם ריצ'רד דוקינס
בפולמוס זה כתבה שבתחילה לא רצתה להתמודד עם דוקינס, מכיוון שחשבה שדעותיו אינם נתפשים ברצינות בעיני הממסד המדעי. אולם לאחר פרסום המאמר ב'פילוסופיה' הבינה שיש עוד רבים הנוטים "לראות בפנטזיות שלו משהו מן הממש".
בתגובה משנת 1981 דוקינס ענה:
מלון דורצ'סטר
במשך השנים התקיימו במלון נשפים רבים, בהם גם של ארגונים יהודיים וציונים רבים. בעקבות מכירת המלון לגורמים ערביים, החרימו גופים יהודיים שונים את המלון, בין השאר בטענה שהוא אינו מאובטח כיאות. ביוני 1982 אירעה ההתנקשות בחייו של שלמה ארגוב, בצאתו ממלון דורצ'סטר.
דדלוס (פירושונים)
{{פירושונים|
הר ברוקלסבי
הר בּרוֹקֶלְסְבִּי (באנגלית: Mount Brockelsby) הוא הר בהרי סקוט, בארץ אנדרבי, במזרח אנטארקטיקה, שבאנטארקטיקה.
ההר ממוקם 13 קילומטרים צפונית-מזרחית לפסגת סימפסון.
אווה חדד
ביוגרפיה
חדד נולדה בניו יורק, ארצות הברית ב־1965. אביה, פרופסור לרפואת שיניים, ישראלי ממוצא עיראקי ואמה אחות שווייצרית. היא שיחקה במחזות אוף-ברודוויי ובתיאטראות בניו יורק ובהמשך באופרת סבון במשך שלוש שנים. ב־1991 עלתה לישראל ולמדה עברית באולפן. בישראל יוצגה על ידי פרי כפרי. בהמשך חזרה להתגורר בניו יורק.
קריירה
היא שיחקה בתפקידי משנה במספר סרטים וסדרות בישראל ובארצות הברית.
ב־1994 שיחקה בסרט "ייפוי כח" שעוקב אחר לוחם אצ"ל בתקופת המנדט הבריטי. באותה שנה דיבבה בדיבוב האנגלי של הסדרה "עומר".
איגוד הטניס בישראל
בבחירות בשנת 2023 נבחר היו"ר אבי פרץ לכהונה נוספת.
לאונידה טונלי
לאונידה טונלי (באיטלקית: Leonida Tonelli; 19 באפריל 1885, גליפולי - 12 במרץ 1946, פיזה) היה מתמטיקאי איטלקי. טונלי נחשב ממייסדי התאוריה המודרנית של אנליזה פונקציונלית של פונקציות ממשיות, ונודע בעיקר בשל הוכחת משפט פוביני-טונלי ובשל פיתוח תכונת רציפות למחצה.
חיים פרוכטר
עבודות בולטות
פעילותו של פרוכטר כאדריכל נוף נמשכה לאורך שנים רבות, בהן תכנן גנים באתרים רבים. להלן רשימה חלקית של עבודות מתקופות שונות. פריטים רבים מארכיונו של חיים פרוכטר נמסרו למשמרת בארכיון המרכז לחקר המורשת הבנויה בקריית הטכניון בחיפה.
קומארום
אטימולוגיה
אין עמדה מקובלת הניתנת להוכחה לגבי מקור השם קומארום. הסברים, לעומת זאת, יש יותר. לפי הגרסה הידועה ביותר, השם בא מהמילה הסלובקית קומאר (פירושו יתוש) וקומארום היא "טירת יתושים". הסבר אחר אומר שהשם הלטיני Camarum מגיע מהמילה הלטינית aurum (זהב). הסבר נוסף הוא שהשם התפתח אולי מהשם הלטיני של עם הקומנים (cumanus) והסבר זה מבוסס על אנונימוס. חלק מהתיאוריות קושרות את מקורו לשם של אנשי קבאר שהצטרפו להונגרים. כמו כן הוצע גם ששמה של העיר הוא ממקור גרמני, מה-Komm morgen, (תבואו מחר) שצעקו הנצורים בעיר לחיילים שצרו על העיר (כי לא תכנסו היום).
קהילה יהודית
כ-20 אורתודוקסים, שפרשו מהקהילה עוד בשנת 1878 בראשות הרב דוד התארגנו בקהילה נפרדת והקימו בית כנסת משלהם, הם בחרו בשנות ה-30 של המאה ה-20 לכהונת הרב את הרב יהושע לבקוביץ' ובראש הקהל שלהם עמד שאמו פליישמן. בקומארום הייתה ישיבה וכן בית ספר "תלמוד תורה" ומשנת 1930 גם בית ספר לבנות "בית יעקב". גם יצא לאור במקום "ספר המינהגים".
במלחמת העולם הראשונה (1914–1918) גויסו יהודים מן העיר ו-45 מהם נפלו בקרבות. שמותיהם הונצחו על גבי לוח שיש, שהותקן בכניסה לבית הכנסת הנאולוגי. 41 קורבנות נוספים של אותה מלחמה קבורים בקבר אחים בבית הקברות היהודי. בתום המלחמה נותרו בצד ההונגרי של העיר רק כ-25 משפחות יהודיות. בקומארנו הצ'כוסלובקית, הוכרו היהודים כמיעוט לאומי בעל זכויות, ובאותה עת החלה מעורבותם בפעילות ציבורית וציונית. ב-1925 נחנך בקומארנו דגלה של תנועת הנוער לקונגרס הציוני ה-ט"ו, נרכשו בעיר 30 שקלים, וב-1937, בבחירות לקונגרס הציוני ה-כ', השתתפו 67 מיהודי קומארנו. בשנת 1930 היו בקהילה היהודית בקומארנו 2,001 נפש.
תקופת השואה
ב-19 במרץ 1944 נכנס הצבא הגרמני להונגריה (מבצע מרגרטה). ב-5 באפריל נגזר על היהודים לענוד טלאי צהוב. מסוף אפריל עד סוף מאי רוכזו היהודים בגטו שנתחם בעיר. 1,950 יהודים מקומארום ומכל הסביבה. 15 גברים היו במחנות הסגר, ו-15 מיהודי קומארנו הסתתרו ושרדו עד סוף המלחמה. ב-12 וב-16 ביוני 1944 גורשו יושבי הגטו, בקרונות משא נעולים, דרך העיר קושיצה למחנות ההשמדה אושוויץ-בירקנאו, ברגן בלזן, גונסקירכן, דכאו, בוכנוואלד, מאוטהאוזן ואחרים. רובם ניספו, ביניהם הרב ד"ר ולדמן. גאשפאר אלאפי (ALAPI), ראש העיר הלא-יהודי, שהתנגד לגירוש היהודים מן העיר, נשלח אף הוא למחנה ריכוז ומצא שם את מותו. בין 15 במאי ל-9 ביולי 1944 שולחו לאושוויץ כ-8,000 יהודים מפלוגות שרות העבודה. כמה מיהודי קומארום שהצליחו להסתתר, הצטרפו בקיץ 1944 למרד שפרץ בסלובקיה, ולחמו בשורות הפרטיזנים.
248 יהודים שרדו ושבו לעיר אחרי המלחמה. באוגוסט 1945 נבחר וועד קהילה, ליושב-ראש נבחר יאנו פליישמן. מרכז הקהילה היה בבית המחסה. התפילות בציבור נערכו בבית הכנסת הקטן שבבניין. מטבח ציבורי, שנפתח בעזרת הג'וינט, פעל במשך עשרה חודשים. חברה קדישא חידשה את עבודתה. ב-1946 נבחר כראש הקהילה עורך הדין ד"ר לאיוש מאיוביץ'. בהתפרעויות אנטישמיות שהיו באותה השנה פוצץ בית של יהודי. בשנים 1947–1954 עמד בראש הקהילה ד"ר אוטו בנדלר. יהודים מיישובים אחרים התיישבו בקומארנו, וב-1948 הגיע מספר אנשי הקהילה ל-502. באותה השנה הוקמה אנדרטת זיכרון לחללי השואה בבית הכנסת של בית המחסה, ומדי שנה התקיימו שם אזכרות. 12 ספרי תורה, שנשמרו במוזיאון העירוני, הוחזרו לקהילה. בבית העלמין הוקמה אנדרטה לזכר 114 יהודים מבודאפשט, שנרצחו ונקברו שם בקבר אחים.
פאל שאנדור (במאי)
כבמאי
בשפת המקור:
יחיעם פלד
יחיעם פלד (1946 – 5 בנובמבר 2013) היה חלילן ומורה למוזיקה ישראלי, נגן חליל ופיקולו ראשי ב.
פני המקום
ביקורות
הרומן זכה להתייחסויות מרובות בתקשורת ובביקורת הכתובה והאינטרנטית, ונבחר בידי ד"ר עמרי הרצוג כאחד משני ספרי השנה של ynet לשנת 2007.
אהוד בן ש"ך
ביוגרפיה
בשנת 1978 סיים תואר ראשון בכלכלה באוניברסיטה העברית בירושלים. שנה לאחר מכן נפטר אביו, והשליטה בחברת פטרולגז עברה לידיהם של אהוד ואחיו הבכור, מרדכי (מודי) בן ש"ך. בשנת 1986 השלים בן ש"ך לימודים באוניברסיטת הרווארד בארצות הברית.
בתחילת העשור הראשון של המאה ה-21 היה בן ש"ך מעורב בתחילת השידורים של ערוץ 10, אך הזכיינית שידורי עדן, שבראשה עמד, מוזגה ב-2002 עם חברת ישראל 10. בעקבות המיזוג החליט בן ש"ך לשוב לתחום הנדל"ן, השקיע בצרפת ובישראל, והקים את חברת נאוסיטי, המתמחה בהשקעות נדל"ן במזרח אירופה.
אליפות גרמניה בכדורגל 1930
בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה.
ארגון האליפות
לתחרות העפילו מנצחות תחרויות אזוריות:
כדורגלנים מצטיינים
יוסף שמידט מנירנברג כבש 7 שערים ובכך זכה בתואר מלך השערים.
התעמלות במשחקים האולימפיים
שיטת התחרויות
בהתעמלות אומנותית, מתחרות המשתתפות בשתי תחרויות; קרב-רב אישי וקרב-רב קבוצתי. בתחרות האישית מתחרות המתעמלות עם ארבעה מכשירים נפרדים (חישוק, כדור, אלות וסרט). הציון הסופי מורכב מהציונים שקיבלו בכל מכשיר ו-10 המדורגות הגבוהות ביותר מעפילות לשלב הגמר, במכסה של שתי מתעמלות למדינה. בתחרות הקבוצתית, כל נבחרת מבצעת תרגילים משותפים של חמש מתעמלות ביחד. המתעמלות מתחרות בשני תרגילים שונים; תרגיל אחד המורכב מחמישה כדורים ותרגיל שני המורכב משלושה חישוקים ושתי אלות. 8 הנבחרות עם הדירוג הגבוה ביותר מעפילות לשלב הגמר.
מתעמלים ישראלים במשחקים האולימפיים
בהתעמלות אומנותית, לזכות ישראל מדליה אחת והיא מדליית הזהב בה זכתה לינוי אשרם בתחרות הקרב רב אישי באולימפיאדת טוקיו 2020. מדליה זו היא הישג השיא של מתעמלת אומנותית ישראלית. המתעמלת האומנותית הישראלית הראשונה שהשתתפה במשחקים האולימפיים היא ליאת חנינוביץ בלוס אנג'לס 1984. אירה ריסנזון הייתה המתעמלת הראשונה שהעפילה לשלב הגמר, באולימפיאדת בייג'ינג (2008), וסיימה במקום התשיעי. נבחרת ישראל בהתעמלות אמנותית השתתפה לראשונה במשחקים האולימפיים בבייג'ינג 2008, העפילה לגמר וסיימה במקום השישי. הישג השיא של הנבחרת הוא המקום השישי, בו סיימה בבייג'ינג 2008, בריו דה ז'ניירו 2016 ובטוקיו 2020.
נפוליון - חי או מת!
עלילה
המחזה נפתח בסוף המאה העשרים ובמרכזו השד של נפוליאון בונפרטה מצליח לברוח מעולם השדים, ולחזור אל המאה התשע עשרה במטרה להזהיר את עצמו מלפלוש לרוסיה. במקביל רוצח שכיר בשם דון-בריגלה נשכר להביא את נפוליון "חי או מת", אך השניים, נפוליון המת והרוצח, מתקשים למצוא את נפוליון האמיתי מכיוון שישנו ריבוי של נפוליונים מתחזים.
יוסי ענבר
ביוגרפיה
בשנות עבודתו במשרד להגנת הסביבה שימש ענבר נציג ישראל בוועידות בינלאומיות מטעם האו"ם והשתתף במפגשי ארגון המדינות המתועשות. כמו כן קידם נושאים סביבתיים חשובים כמו צמצום פליטת גזי החממה, מיחזור, חוק הפיקדון, חוק האריזות, התפלת מי ים וטיהור שפכים וכן עמד בראש ועדות מקצועיות שונות, בהן "ועדת ענבר" שהביאה להתקנת "תקנות בריאות העם (תקני איכות מי קולחין וכללים לטיהור שפכים), התש"ע - 2010".
כמומחה בתחומו השתתף בצוותי משא ומתן לשלום וייעץ בנושאי איכות הסביבה ומים.
קנצ'נבורי
קנצ'נבורי נוסדה במאה ה-19 המאוחרת, על ידי המלך ראמה הראשון על מנת לשמש כמוצב הגנתי כנגד מתקפה אפשרית מצד בורמה.
יחסי עומאן–ערב הסעודית
יחסים מודרניים
כאשר הגישה הפוליטית המודרנית של עומאן וסעודיה התגבשה על רקע נסיגת הכוחות המזוינים הבריטיים, הם ביססו מערכת יחסים בשנת 1971. עם זאת, עומאן בחרה בגישה מתונה בסדר היום הפוליטי בהשוואה לסעודיה. עומאן שימשה כמתווכת השומרת על היחסים עם איראן כאשר לאיראן יש מתיחות עם מדינות ערביות אחרות, ומאז הפכה לגשר המחבר בין שתי מדינות. כמו כן, עומאן אינה משתתפת בקואליציה בראשות סעודיה במלחמת האזרחים בתימן.
לאחרונה, עומאן משמשת גם כמתווכת מתונה במהלך המשבר הדיפלומטי הקטרי בין קטר לערב הסעודית, ומספקת דרך חלופית לעקוף את חסימת קטר על ידי ערב הסעודית ובעלות בריתה.
ישראל גל
ביוגרפיה
בבחירות 2013 עמד בראשות "הרשימה המאוחדת" שזכתה לתמיכת מפלגת העבודה ומפלגת קדימה. גל זכה לרוב של 55.3% ונבחר לראשות העיר והרשימה המאוחדת זכתה לחמישה מושבים במועצה.
צפידת מוות
שינויים פיזיים
בטמפרטורות רגילות ותחת תנאים רגילים, צפידת מוות מתחילה תוך חצי שעה עד שעה ממועד המוות, והתקשחות השרירים מתפתחת באופן עולה למקסימום בתוך 12 שעות, נשארת למשך 10 עד 12 שעות נוספות ולאחר מכן נעלמת תוך 12 שעות נוספות.
גריבלדי (דג)
גריבלדי (שם מדעי: Hypsypops rubicundus) הוא מין יחיד בסוגו דג ממשפחת השוניתיים ששייך למיני האלמוגית וחי באזור הסובטרופי של צפון האוקיינוס השקט, בעיקר סביב חופי קליפורניה, בעיקר בסנטה קטלינה ובסן דייגו.
תעלול קטלני
תקציר העלילה
רולי טיילר (בריאן בראון), מומחה לאפקטים מיוחדים עם מוניטין שנבנה על ידי עבודתו הרבה על סרטים רבים בתקציב נמוך (סרטי אימה, בעיקר), נשכר על ידי מחלקת המשפטים של ארצות הברית במטרה לביים את הירצחו של הגנגסטר הנודע ניקולאס דה-פרנקו (ג'רי אורבך), על מנת שיוכל להיכנס אל התוכנית להגנת עדים. רולי מסכים, אולם העניינים מסתבכים. במקביל, בלש משטרת ניו יורק ליאו מקארת'י (בריאן דנהי) חוקר את מעשה הרצח (מבלי לדעת שהוא מזויף), כאשר רולי הוא החשוד המרכזי, ולא מבין מדוע משרד המשפטים אינו משתף פעולה עם חקירתו - עד אשר האמת במלואה נחשפת.
MacOS Big Sur
דרישות מערכת
בניגוד ל-macOS Catalina, שתמכה בכל מקרי תצורה סטנדרטיים שמוג'אב תמכה, ביג סר שומרת תמיכה במקי-קייש שונים שיצאו בשנת 2012 ו-2013. ביג סר פועל במחשבי ה-Mac הבאים:
מערכת החיפוש Spotlight
Spotlight, מנגנון האינדקס ומערכת החיפוש של מערכת הקבצים שהוצג לראשונה ב-Mac OS X 10.4 Tiger, מותאם יותר למהירות והממשק שופץ. בנוסף, Spotlight הוא כעת מנגנון החיפוש המוגדר כברירת מחדל בכמה יישומים כולל ספארי, דפים ו-Keynote.
ג'אנגו ללא מעצורים
עלילת הסרט
בלילה של אותו היום, בנט מוביל כ-30 אנשים רכובים על סוסים וחובשים ברדסים לבנים המזכירים את הקו קלוקס קלאן לנקום בשולץ וג'אנגו, אך נקלעים לוויכוח מטופש ביניהם בנוגע לברדסים המקשים עליהם לראות, ובסופו של דבר נפגעים מדינמיט שהטמינו בקרונם שולץ וג'אנגו, אשר יורה בעצמו מן המארב בבנט ברובה, בפעם הראשונה בחייו.
ניתוח
המערכה הראשונה - שולץ משחרר את ג'נגו והצופים רואים את המטמורפוזה שעובר ג'אנגו - מעבד שחור לצייד ראשים תחת הדרכתו של ד"ר שולץ. המערכה השנייה - מכניסתו של קלווין קנדי לעלילת הסרט ועד מותו. פה למעשה מתרחשת תפנית אצל ד"ר שולץ. כמו הצופה המודרני, הנאור - ד"ר שולץ האירופי המנומס יוצא למסע בתוך נבכיה האפלים של אמריקה טרום מלחמת האזרחים. האירועים להם הוא עד, בעיקר ההתייחסות הסדיסטית של קלווין לנתיניו העבדים, מזעזעים אותו, אפילו כצייד ראשים. זעזוע זה מוביל לאירוע המכונן בסוף המערכה השנייה: ד"ר שולץ מעדיף למות מאשר ללחוץ את ידו של קלווין קנדי. במערכה השלישית - ג'אנגו נותר לבדו וכעת מגיע למעשה לסיפור העיקרי - הנקמה שלו.
פיתוח
עוד ב-2007 טרנטינו החל לדבר על ג'אנגו ללא מעצורים, בריאיון עם הדיילי טלגרף דיבר על הרעיון של מערבון ספגטי, "אני רוצה לעשות סרט על העבר הנוראי של אמריקה עם העבדות אבל לעשות את זה כמו מערבוני ספגטי".
קאלבי-ליווה
הרצח בזמן השואה
קיימות הערכות שונות באשר למספרם הכולל של הנרצחים. שתי אבני הזיכרון במקום הוקדשו לזכרם של 6,000 יהודים ו-2,000 צוענים שנרצחו. האנדרטה הוקמה בשנת 1960.
ויליאם קווין
ביוגרפיה
בעיתות הפנאי, קווין השתתף כזמר וכשחקן באופרה של הונולולו.
יורי ולאסוב
ביוגרפיה
יורי ולאסוב נולד בעיר מקייבקה בקרבת דונצק (כיום באוקראינה, אז בברית המועצות). אביו היה דיפלומט ואיש מודיעין, מומחה לסין. בשנת 1953 ולאסוב סיים את הפנימייה הצבאית והמשיך לימודי הנדסה באקדמיה צבאית לטייס במוסקבה. בשנת 1959 עם סיומה הוא הוסמך למהנדס קשר וקיבל דרגת סגן.
לאחר עזיבת הספורט
נפטר ב-13 בפברואר 2021.
צ'ארלס קייטלי
גנרל סר צ'ארלס פרדריק קייטלי GCB, GBE, DSO, DL (באנגלית: Sir Charles Frederic Keightley; 24 ביוני 1901 – 17 ביוני 1974) היה קצין בצבא הבריטי ששירת במהלך מלחמת העולם השנייה ואחריה. לאחר שירות בהצטיינות במהלך מלחמת העולם השנייה, מונה למושל גיברלטר בשנים 1958–1962.
לימודים וקריירה צבאית
קייטלי היה מסוגל ליהנות מחניכתו של הוברט לתקופה קצרה בלבד ולאחר שהועלה לדרגת מייג'ור הוא מונה בדצמבר 1938 למדריך במכללת הסגל, קמברלי, בדרגה זמנית של לוטננט-קולונל.
לאחר המלחמה
משנת 1963 מונה לחבר בתאגיד הקרן הפטריוטית המלכותית.
מלחמת אוקראינה–רוסיה
רקע
במרץ 2014 בעקבות אירועי יברומאידאן באוקראינה שבמהלכם הודח הנשיא הפרו-רוסי ויקטור ינוקוביץ' הכריז פוטין על סיפוח חצי האי קרים לרוסיה. הסיפוח הביא את מרבית מדינות המערב להטיל סנקציות כלכליות על רוסיה. על רקע הסיפוח, ועליית גורמים לאומנים פרו-מערביים לשלטון באוקראינה, פרצה מלחמת אזרחים במחוזות המזרחיים של אוקראינה, בהם רוב האוכלוסייה הייתה רוסית אתנית. במסגרת המלחמה בדונבאס, ניסו קבוצות בדלנים פרו רוסיים במחוזות דונייצק ולוהנסק בדרום מזרח אוקראינה, להשתלט על אותם מחוזות, ולהתנתק מאוקראינה, בעוד השלטונות האוקראיניים ניסו לדכא את המרידה בכוח צבאי, ולהשתלט מחדש על האזורים שבשליטת הבדלנים. בשלב הראשון של המלחמה הצליח הצבא האוקראיני להשתלט על מרבית השטח, שנתפס על ידי כוחות הבדלנים. אולם התערבות עקיפה של רוסיה, שסיפקה סיוע צבאי עקיף וישיר לכוחות המורדים, איפשרה לאחרונים לעבור להתקפת נגד ולהשתלט על חלקים גדולים ממחוזות דונצק ולוהנסק.
בפברואר 2015 המשיכו קרבות ספורדיים בין הצבא האוקראיני לבין כוחות הבדלנים הפרו-רוסיים, ויחידות "מתנדבים" רוסים בדונבאס. עד ספטמבר 2015 העריך ארגון האומות המאוחדות, שבמהלך המלחמה בדונבאס נהרגו כ-8,000 איש. בין השנים 2015 ו-2022 המשיך להתנהל עימות בעצימות נמוכה בין הבדלנים בדונבאס לממשל האוקראיני, כשהראשונים מסתייעים בתמיכה רוסית, בעוד אוקראינה מקבלת תמיכה גוברת מהאיחוד האירופי ומארצות הברית.
החזית בצפון-מזרח אוקראינה
ב-24 בפברואר תקפו כוחות רוסיים, שכללו אלמנטים מהארמייה ה-6 וארמיית המשמר המשוריינת ה-1, ממחוזות קורסק ובלגורוד לכיוון דרום מערב, במטרה להשתלט על מחוזות חרקוב וסומי באוקראינה, כולם או חלקם, ולכבוש את הערים המרכזיות באותם חבלים.
ב-6 בספטמבר פתחה אוקראינה במתקפת נגד רחבת היקף באזור העיר בלקליה. ההתקפה הפתיעה את הרוסים, ונחלה הצלחה מלאה. תוך מספר ימים התקדמו הכוחות האוקראיניים לעומק של יותר מ-60 ק"מ, ומוטטו לחלוטין את קו ההגנה הרוסי בגזרה שמצפון לבלקליה. לאחר שהאוקראינים הגיעו לקו נהר אוסקיל, וכבשו את צומת הדרכים החשובה בקופיאנסק, נאלץ הפיקוד הרוסי, שככל הנראה סבל ממחסור בעתודות באזור זה, להורות על נסיגה מלאה של כוחותיו באזור איזיום, כדי למנוע את כיתורם. בשלב שני, פינו הרוסים, כמעט ללא לחימה, את השטח שמצפון לבליטה שהבקיעו האוקראינים בחזיתם, ונסוגו מזרחה לקו נהר אוסקיל, וצפונה לכיוון הגבול הרוסי. עד 11 בספטמבר שיחררו האוקראינים כמעט את כל השטח שכבשו הרוסים במזרח מחוז חרקוב בשלבים הראשונים של המלחמה. הצבא הרוסי ספג את התבוסה הגדולה ביותר שלו מאז תחילת הפלישה לאוקראינה, ונאלץ לנטוש מאחור כמויות גדולות של ציוד, תחמושת ונשק כבד.
החזית בדרום אוקראינה
בחודשים הראשונים של שנת 2023 לא חל שינוי משמעותי בקווי החזית במחוזות חרסון וזפוריז'יה. במחוז חרסון, הרוסים התבצרו בגדה המזרחית של הדנייפר, ושני הצדדים הסתפקו בעיקר בדו-קרב ארטילרי. האוקראינים ערכו שורת פשיטות של כוחות קומנדו קטנים על העמדות הרוסיות בגדה הנגדית של הנהר, וניסו להשתלט על מספר איים בדלתא של הדנייפר, בעיקר לצרכים תעמולתיים, אך לא ביצעו התקפה אמפיבית משמעותית, ולא ניסו לכבוש ולבסס ראש גשר באזור שמול העיר חרסון. ב-6 ביוני 2023 פוצץ סכר נובה קחובקה. כתוצאה מכך חלה עלייה דרמטית בגובה מפלס המים במורד הדנייפר, שגרמה להצפת מספר איים ועשרות יישובים בשתי גדות הנהר באזור חרסון, ובנוסף מאגר המים הגדול קאחובקה, מצפון לסכר, התייבש כמעט לחלוטין. אוקראינה ורוסיה האשימו זו את זו באחריות לפיצוץ הסכר.
במחוז זפוריז'יה החלו הכוחות האוקראיניים לערוך שורה של התקפות גישוש על קווי ההגנה הרוסיים באזור העיר אורחיב החל מראשית מאי 2023, מבלי שזכו בהישגים קרקעיים משמעותיים. ב-4 ביוני החלו הכוחות האוקראיניים במתקפה בהשתתפות כוחות גדולים יחסית, במספר נקודות לאורך קו החזית בזפוריז'יה ובדרום מחוז דונצק. מקורות רוסיים ומערביים העריכו, שמדובר בתחילת מתקפת האביב/הקיץ האוקראינית הצפויה. המקורות האוקראיניים נקטו במדיניות של איפול תקשורתי, ולא הודו בכך שפתחו במתקפה באזור. המקורות הרוסיים טענו, שהם הצליחו לבלום את השלב הראשון של מתקפה אוקראינית גדולה, וגרמו אבדות כבדות לצד האוקראיני, במיוחד בכלי רכב משוריינים, שחלקם הועברו לאוקראינה על ידי מדינות ברית נאט"ו. האוקראינים הצליחו אומנם להתקדם מספר קילומטרים בכמה אזורים, ולכבוש מחדש מספר יישובים קטנים, אך לא הצליחו להשיג הבקעה משמעותית של מערך ההגנה הרוסי העמוק, שהוכן מבעוד מועד באזור זה, וכלל מספר קווי הגנה מבוצרים.
סדר הכוחות של המדינות
לרשות אוקראינה עמד לגיון זרים בין-לאומי, שהורכב ממתנדבים, שכירי חרב ומומחים צבאים זרים מ-64 מדינות שונות, שהתגייסו לעזרתה לאחר תחילת הפלישה הרוסית. לפי משרד ההגנה הרוסי, עד 30 ביוני 2023 הגיעו לאוקראינה בסך הכל 11,675 מתנדבים זרים, ובמועד זה נותרו באוקראינה רק כ-2,000 מתנדבים זרים. מקורות אוקראיניים נקבו במספר 20,000 מתנדבים זרים (נוסף על כמות לא ידועה של מתנדבים מרחבי העולם שמסייעים לאוקראינה בלוחמה בתחום אבטחת המידע)). ממשלת אוקראינה הכריזה על גיוס כללי של כל האזרחים הגברים בגילאים 18–60 מייד עם פרוץ המלחמה, ומקורות שונים בממשל ובמטכ"ל האוקראיני הצהירו, שעד חודש יולי 2022, התרחב הצבא האוקראיני מכ-200 אלף חיילים בפרוץ המלחמה, לכדי 700 אלף עד מיליון חיילים, שעשרות אלפים מתוכם עברו אימונים צבאיים במדינות ברית נאט"ו. כן דובר על תוכנית להרחבת הגיוס הצבאי גם לנשים במקצועות נדרשים.
סנקציות
האיחוד האירופי, ארצות הברית, ישראל וגופים אחרים גינו את צעדי רוסיה וחלקן הטילו עיצומים חדשים. לאחר מכן, צ'כיה החזירה את שגרירה ממוסקבה. בשל חלקה בפלישה, היו מדינות שהטילו עיצומים גם על בלארוס. מועצת אירופה השעתה את רוסיה.
אדם יואנמואו
גילוי
השרידים של אדם יואנמואו התגלו ב-1 במאי 1965 על ידי הגאולוג פָאנְג צְ'ייֵן (钱方), שעבד במכון לחקר מכניקה גאולוגית. בהתבסס על תיארוך פלאומגנטי של הסלע בו הם נמצאו, ההערכה הייתה בתחילה כי המאובנים היו בערך בני 1.7 מיליון שנים, ובכך ייצגו את המאובנים הקדומים ביותר של אדם שנמצאו בסין ובמזרח אסיה. פעם חשבו כי "אדם וושאן" (巫山人) עתיק ממנו, אבל מחקרים גילו כי אדם וושאן הוא בפועל מין קוף קדמון השייך למשפחת הפונגינאים (ממנה נותר כיום רק הסוג אורנגאוטן).
המחלוקת על התיארוך
לטענת צ'יין ואחרים (1991) תיארוך פלאומגנטי מהשכבה בה נתגלו השיניים הם בממוצע בני 1.7 מיליון שנים.
מלחמת אוקראינה–רוסיה
תרבות וספורט
קבוצות כדורגל וכדורסל רבות ביטלו את משחקיהן נגד קבוצות רוסיות. גמר ליגת האלופות 2022 הועבר מגזפרום ארנה של זניט סנקט פטרבורג לסטאד דה פראנס. פיפ"א ואופ"א השעו את נבחרות רוסיה ואת הקבוצות הרוסיות מהמפעלים השונים.
סולם פריגיש
סולם פריגיש הוא סולם מוזיקלי פופולרי במוזיקה היהודית, היוונית, הטורקית, הערבית ובפלמנקו.
פיט וילסון
ביוגרפיה
לאחר שעבר את הבחינה ללשכת עורכי הדין בניסיון הרביעי שלו, החל וילסון את עיסוקו כעורך דין פלילי בסן דייגו, אך הוא מצא שעבודה כזו משתלמת ומשתלמת באופן אישי. מאוחר יותר הוא הסביר זאת ללוס אנג'לס טיימס, "הבנתי שאני לא יכול להיות עורך דין פלילי - כי רוב האנשים שמגיעים אליך אשמים". וילסון עבר למשפט קונבנציונלי יותר והמשיך בפעילותו בפוליטיקה המקומית, ולקח חלק בקמפיין הלא מוצלח של בארי גולדווטר להבחירות לנשיאות ארצות הברית 1964. חיבתו של וילסון לפוליטיקה ולניהול הפרטים היומיומיים של התהליך הפוליטי הלכה וגדלה. הוא השקיע שעות בקמפיין גולדווטר, זכה לידידותם של מעודדים רפובליקאים מקומיים הנחוצים כל כך לקריירה פוליטית, וב-1966, בגיל שלושים ושלוש, התמודד וזכה במושב באספת מדינת קליפורניה, במקום קלייר בורגנר.
האלימה נאקאי
2016
באולימפיאדת ריו דה ז'ניירו (2016) סיימה נאקאי במקום 17 בריצת 800 מטר בתוצאה של 2:00.63 דקות. בשלב המוקדמות היא קבעה שיא אישי חדש של 1:59.78 דקות.
ג'ודי אורבך
ביוגרפיה
אורבך נולדה בעיר דאלאס, במדינת טקסס, ארצות הברית. בשנת 1963 סיימה תואר ראשון בפסיכולוגיה, באוניברסיטת קליפורניה בברקלי. מיד לאחר מכן המשיכה ללימודי תואר שני בפסיכולוגיה באוניברסיטת באולינג-גרין באוהיו, אותם סיימה בשנת 1965. תזת המחקר שלה עסקה בקשר בין פנטזיה על תוקפנות לתוקפנות בפועל, ונעשתה בהנחייתו של פרופסור רוזנברג (B.G. Rosenberg). את התואר השלישי סיימה בשנת 1970, באוניברסיטת פרדו, לה פאייט, באינדיאנה. מחקר הדוקטורט שלה עסק בתחום התפתחות הילד, ונעשה בהנחייתו של פרופסור בלאק (K. Black).
פרסומים של מחקרים באוניברסיטת בן-גוריון
בשנת 2001, היא ביצעה מחקרשבחן את הקשר בין השפעות גנטיות על נוירוטרנסמיטרים מסוג דופמין וסרוטונין במוח, לבין מזג של ילודים.
ערוץ השעשועונים
ב-12 בינואר 2021 עבר ערוץ השעשועונים ב-HOT לאפיק 23, אפיק בו שידרו בעבר הטלוויזיה החינוכית הישראלית וערוץ כאן חינוכית, כאשר האחרון עבר לאפיק 80, ב-5 במאי 2021 הערוץ עבר לשדר באפיק 23 גם בחברת YES וSTINGTV.
Little Mix The Search
היסטוריה
השמועות על תוכנית טלוויזיה משל הלהקה בשם "Little Mix The Search" הופצו כבר באוקטובר 2019. הנחת היסוד הייתה שליטל מיקס באמצעות התוכנית, תקים להקה חדשה. לאחר מכן, אושר כי פרי אדוארדס, ג'סי נלסון, לי-אן פינוק וג'ייד ת'ירלוול יהיו השופטות בתוכנית. תאריך הגשת המועמדויות לתוכנית הסתיים ב-10 בינואר 2020, תוך שהצילומים החלו מאוחר יותר באותו החודש. במרץ 2020, הוכרז כי הקומיקאי כריס רמזי יהיה המנחה בתוכנית הטלוויזיה.
מילטון גרין
שיאן עולם
בתחרות אתלטיקה בין שלוש האוניברסיטאות המובילות בארצות הברית, אוניברסיטת ייל, אוניברסיטת פרינסטון ואוניברסיטת הרווארד בה למד, ב-13 בינואר 1935 ניצח גרין בריצת 45 יארד משוכות והשווה את שיא העולם בתוצאה של 5.8 שניות.
פסגת סימפסון (אנטארקטיקה)
גובהה של הפסגה 1,720 מטרים מעל פני הים; פסגת סימפסון היא ההר ה-2,387 בגובהו באנטארקטיקה.
גילוי ומיפוי הפסגה
הפסגה התגלתה ב-14 בינואר 1930, על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בפיקודו של דאגלס מוסון.
אל-באג'י א-סבסי
חייו הפוליטיים
מעורבותו הראשונה של א-סבסי בפוליטיקה הייתה ב-1941, אז הצטרף לארגון הנוער של מפלגת החוקה החדשה בעיירה חמאם-ליף. הוא למד משפטים בפריז והפך לעורך דין ב-1952, אז החל להגן על פעולותיה של מפלגת החוקה החדשה. הוא תמך במנהיגה של תוניסיה העצמאית חביב בורגיבה, שלו התחיל לייעץ לאחר שתוניסיה קיבלה את עצמאותה מצרפת בשנת 1956. מ-1957 עד 1971, הוא כיהן במגוון תפקידים, בהם מנהל המנהל האזורי, ראש המשטרה החשאית, שר הפנים מ-5 ביולי 1965 עד 8 בספטמבר 1969, שליח ראש הממשלה, שר ההגנה מ-7 בנובמבר 1969 ל-12 ביוני 1970 ולאחר מכן מונה לשגריר תוניסיה בצרפת. מאוקטובר 1971 עד ינואר 1972 הוא קרא לדמוקרטיה רחבה יותר בתוניסיה והתפטר מתפקידו, אז חזר לתוניס. באפריל 1981 הוא שב לכהן בממשלה, הפעם כשר החוץ בממשלתו של מוחמד מזאלי, תפקיד שאותו מילא עד ספטמבר 1986.
כנשיא תוניסיה
בשנת 2021, לאחר שאחד ממנהיגי מפלגת א-נהדה האיסלאמיסטית טען שא-סבסי הורעל, שרת המשפטים לילה ג'פאל החליטה לפתוח בחקירה של נסיבות מותו ביולי 2019.
הרוח הישראלית
הרוח הישראלית הוא ארגון עממי לאומי, ללא כוונת רווח, שמרכזו בישראל. את הארגון הקימה בשנת 1998 הסוכנות היהודית לארץ ישראל וקרן היסוד, במטרה להוביל מעורבות ואחריות חברתית בישראל.
הרוח הישראלית היא חברה לתועלת הציבור (חל"צ) הפועלת בישראל ומתמקדת בטיפוח אקטיביזם חברתי, צמצום פערים בפריפריה החברתית-גאוגרפית בישראל ובמתן מענה לאלפי ילדים ובני נוער בסיכון. את החברה הקימו, ניהלו וייסדו אברהם בורג (שימש כיו"ר הסוכנות היהודית), אבי פזנר (יו"ר קרן היסוד), אהוד מנור, טל ברודי, אהרון צוקר ופיני צימרמן. והיא פועלת מכספי תרומות ובשותפות עם פילנתרופים מישראל ומרחבי העולם. משרדה הראשי של הרוח הישראלית שוכן בתל אביב.
הרוח הישראלית מתמקדת כיום בחמישה תחומי עשייה עיקריים:
ההקמה
דירקטוריון הארגון מונה 15 חברים (מתנדבים, אנשי חינוך וחברה, אנשי עסקים ופילנתרופיים) ולצד הדירקטוריון פועלת קבוצת מנהיגות של תורמים ומתנדבים המסייעים לגיוס ופיתוח משאבים מהקהילה העסקית בישראל. את שם הארגון הגה אהוד מנור.
תוכנית " מגלים עול"ם"
תוכנית " מגלים עול"ם", פותחה על מנת לאפשר למשוחררים הטריים לבצע מעבר קל מהחיים הצבאיים לחיים האזרחיים ולסייע להם לנסח שאיפות, לזהות את הדרכים להגשמתן ולממש את הפוטנציאל הגלום בהם - כאזרחים עצמאיים וכפעילים חברתיים. התוכנית מקנה למשתתפים כישורי חיים והכוונה מקצועית לתעסוקה ולהשכלה גבוהה, ומתעמקת בנושאים, כגון: ישראליות, יהדות ודמוקרטיה, תוך הדגשת ערכי מעורבות חברתית ותרומה לקהילה. התוכנית מאפשרת למשתמשים להשתלב בעבודה מועדפת, לרכוש ניסיון ולהשתכר בכבוד.
יעקב אולייסקי
קורות חיים
יעקב בן צדוק אולייסקי נולד בשנת 1901 בעיירה שאקי שבפלך סובאלק, במערב האימפריה הרוסית (כיום במחוז מאריאמפול שבליטא). למד ב"חדר", בגימנסיה הריאלית העברית בקובנה, ואחר כך אגרונומיה וכימיה באוניברסיטת קובנה שבליטא ובאוניברסיטת האלה שבגרמניה.
משחזר לליטא בשנת 1927 הציב לעצמו יעד להחדיר בשכבות נרחבות של נוער יהודי את הצורך ללמוד מקצוע ואת התודעה והשליחות שברכישת מקצוע.
ארגן וניהל בית ספר תיכון מקצועי "אורט" בירושלים.
במשך שבע עשרה השנים האחרונות בחייו (מאז 1964) שימש כיושב ראש איגוד יוצאי ליטא בישראל. הצליח ליצור קשרים טובים עם יהודי ליטא בתפוצות, הרחיב את קרן המלגות לתלמידים ולסטודנטים יוצאי ליטא, וכאחד מניצולי השואה חש חובה להנציח את פרק ליטא היהודית בסדרה "יהדות ליטא".
רוסטוב (רוגבי)
היסטוריה
מאז 1964 השתתפה באופן קבוע באליפות העיר.